 Talaabadii ugu horaysay ayaa noqotay in ururka Midowga Afrika Somaliland u soo diro wefti culus oo lagu tilmaamay xaqiiqo raadis kuwaas oo uu horkacayay ku xigeenkii guddiga Midowga Afrika ee markaas talada haysay danjire Mr Patrick Mazimhaka oo socdaal ku yimid Somaliland bishii May ee 2005, waxaanu markii uu dib uga noqday Somaliland u gudbiyay ururka Midowga Afrika warbixinta xaqiiqo raadiskii uu soo sameeyay, isagoo ku taliyay in ururka Midowga Afrika hormuud ka noqdo aqoonsi raadiska Somaliland, taariikhda Somalilandna ku tilmaamay mid xaqiiqo ah oo aan dhibaato u gaysanayn Afrika. 